6.4.2022
EL
Επίσημη Εφημερίδα της Ευρωπαϊκής Ένωσης
C 152/51
1.6.
Η ΕΟΚΕ επισημαίνει ότι τα οικονομικά και τα περιβαλλοντικά επιτεύγματα σημειώνονται και υλοποιούνται κατά κύριο λόγο στους τόπους διαβίωσης.
Εκεί ακριβώς όπου προκαθορίζονται και διαμορφώνονται από κοινού οι προκλήσεις που θέτει η προστασία του κλίματος.
Εκεί ακριβώς όπου οι νέες ιδέες αναδύονται και μετατρέπονται από τη βιομηχανία σε παγκοσμίως ανταγωνιστικά προϊόντα και υπηρεσίες. 1.7.
Οι «οδοί μετάβασης» —όπως νοούνται στην επικαιροποιημένη βιομηχανική στρατηγική της ΕΕ και όπως εξετάστηκαν στο βιομηχανικό φόρουμ της ΕΕ— παρέχουν στήριξη και καθοδήγηση στους πολίτες της ΕΕ.
Ωστόσο, τα συγκεκριμένα περιφερειακά σημεία εκκίνησης ποικίλλουν σημαντικά μεταξύ τους, με αποτέλεσμα να απαιτούνται διαφορετικές στρατηγικές για την επίτευξη του συνολικού στόχου.
Η ΕΟΚΕ καλεί, συνεπώς, την Ευρωπαϊκή Επιτροπή να επιδείξει ιδιαίτερη προσοχή στις εν λόγω διαφορετικές απαιτήσεις τόσο κατά τη διαμόρφωση του ενδεδειγμένου πλαισίου όσο και κατά την αξιολόγηση της βιομηχανικής στρατηγικής της ΕΕ, προκειμένου να είναι σε θέση να ανταποκρίνεται με ευελιξία στις περιφερειακές και στις τομεακές ανάγκες.
1.8. Η επικουρικότητα πρέπει να εξεταστεί υπό το πρίσμα της ικανότητάς της να αποτελέσει ισχυρό μέσο επίτευξης της «δίκαιης μετάβασης».
Οι περιφέρειες και οι μητροπολιτικές περιοχές γνωρίζουν καλύτερα τα υπάρχοντα προβλήματα και τις παρεχόμενες ευκαιρίες.
Για τον λόγο αυτό, η ΕΟΚΕ αναγνωρίζει ότι οι δεσμευτικοί στόχοι και οι αρχές της ευρωπαϊκής βιομηχανικής πολιτικής που συμφωνήθηκαν από κοινού σε επίπεδο ΕΕ θα πρέπει να προσδιοριστούν με σαφήνεια.
Κρίνεται σημαντική η συνειδητοποίηση του γεγονότος ότι η εφαρμογή στις περιφέρειες και στις μητροπολιτικές περιοχές πρέπει να βασίζεται στην αρχή της επικουρικότητας. 1.9.
Οι συνθήκες και οι ικανότητες προσέγγισης των κλιματικών, κοινωνικών και περιβαλλοντικών στόχων παρουσιάζουν τεράστιες αποκλίσεις.
Ενώ ορισμένες βιομηχανίες και εταιρείες ενδέχεται να επιτύχουν τον στόχο πιο εύκολα, άλλες ενδέχεται να αντιμετωπίσουν περισσότερες δυσκολίες για να σημειώσουν πρόοδο.
Συνεπώς, οι ασθενέστερες περιφέρειες και ορισμένες βιομηχανίες απαιτούν ιδιαίτερη προσοχή και ειδική στήριξη.
Καθώς ο γενικός στόχος ισχύει για ολόκληρη την αλυσίδα αξίας, είναι σημαντικό να επικεντρωθούμε πρώτα στα ταχύτερα αποτελέσματα και τις βαθύτερες αλλαγές. 1.10.
Η ΕΟΚΕ επισημαίνει ότι αυτή είναι η αρχή βάσει της οποίας οι επιχειρήσεις μπορούν να ανακτήσουν την οικονομική και βιώσιμη ανταγωνιστικότητά τους, με τη βοήθεια δεόντως προσηλωμένων επιχειρηματιών και διευθυντικών στελεχών και ικανοποιητικά καταρτισμένων και εξειδικευμένων εργαζομένων.
Στο πλαίσιο αυτό, οι ΜΜΕ διαδραματίζουν σημαντικό ρόλο.
Το θεματολόγιο για το ανθρώπινο κεφάλαιο αποτελεί προαπαιτούμενο για την επιτυχή μετάβαση των επιχειρήσεων. 1.11.
Τα κράτη μέλη θα πρέπει να ενισχύσουν —με την υλικοτεχνική και χρηματοδοτική στήριξη της Ευρωπαϊκής Ένωσης— τις διαρθρωτικές και προσανατολισμένες στη διαδικασία δημόσιες επενδύσεις μέσω υπηρεσιών κοινής ωφέλειας εστιασμένων στη συνεχή βελτίωση των αναγκαίων ευνοϊκών συνθηκών για βιομηχανική και κοινωνική ανάπτυξη που να μπορούν να ενισχύσουν τις τοπικές και τις περιφερειακές ικανότητες αποτελεσματικής αντιμετώπισης των περιβαλλοντικών, τεχνολογικών, οικονομικών και κοινωνικών προκλήσεων.
1.12. Η ΕΟΚΕ υποστηρίζει ότι η βιομηχανική στρατηγική της ΕΕ θα πρέπει να προβλέπει εκ των προτέρων και να αντισταθμίζει την αυξανόμενη φτώχεια και ανισότητα, καθώς η Πράσινη Συμφωνία πρέπει να συνοδεύεται από μια ολοκληρωμένη «κοινωνική συμφωνία».
Συνεπώς, οι πόροι θα πρέπει να διοχετευθούν εκεί όπου χρειάζονται περισσότερο.
Μια ολοκληρωμένη πολιτική της ΕΕ για τη βιωσιμότητα πρέπει να κάνει περισσότερα για τη δικαιοσύνη και τη συμμετοχή στην οικονομία προς όφελος των πολιτών και των περιφερειών (3).
Η πολιτική και η επαγγελματική ζωή στην Ευρώπη θα πρέπει να ικανοποιούν την απαίτηση για την επίτευξη βιωσιμότητας με βάση τη βιώσιμη και χωρίς αποκλεισμούς ανάπτυξη, την αξιοπρεπή εργασία και την κοινωνική δικαιοσύνη (4).
1.13. Η ΕΟΚΕ υποστηρίζει τη μετάβαση προς μια κυκλική οικονομία κατά τρόπο που θα μπορέσει να σταματήσει τη σπατάλη μη ανανεώσιμων πόρων και να περιορίσει τις διεθνείς εξαρτήσεις, πράγμα το οποίο θα πρέπει επίσης να αποτελέσει σημαντική συνιστώσα της βιομηχανικής στρατηγικής της ΕΕ.
Κατά συνέπεια, οι όροι πλαισίωσης θα πρέπει να τροποποιηθούν με στόχο να δημιουργηθούν ανταγωνιστικά πλεονεκτήματα για τις επιχειρήσεις που τηρούν τις αρχές της κυκλικής οικονομίας.
2.
Η δίκαιη μετάβαση ως ευκαιρία για βιομηχανική ανάκαμψη και ανάπτυξη 2.1.
Η Πράσινη Συμφωνία θέτει έναν σαφή και πολιτικά δεσμευτικό στόχο: έως το 2030, θα πρέπει να επιτευχθεί στην Ευρώπη συνολική μείωση των εκπομπών αερίων του θερμοκηπίου κατά 55 %.
Αυτό αποτυπώθηκε στα μέτρα προσαρμογής στον στόχο του 55 % που παρουσίασε η Ευρωπαϊκή Επιτροπή τον Ιούλιο του 2021.
Δεν υπάρχουν άλλα περιθώρια ερμηνείας επ’ αυτού.
Ένα δίκαιο διεθνές εμπορικό σύστημα πρέπει να διασφαλίσει ότι οι επιχειρήσεις μπορούν να παραμείνουν ανταγωνιστικές σε παγκόσμιο επίπεδο, επιτυγχάνοντας παράλληλα τους στόχους της Πράσινης Συμφωνίας.
Αυτό περιλαμβάνει ένα διασυνοριακό και διηπειρωτικό σύστημα προσαρμογής άνθρακα.
Έτσι, δημιουργούνται κίνητρα ώστε οι εμπορικοί εταίροι να εισέλθουν στη «λέσχη» των εθνών που σέβονται τα όρια του πλανήτη.
(3) (4)
Προτάσεις της ΕΟΚΕ για την ανασυγκρότηση και την ανάκαμψη μετά την κρίση της νόσου COVID-19, 11.6.2020 (EE C 311 της 18.9.2020, σ. 1).
Ψήφισμα της ΕΟΚΕ με θέμα το πρόγραμμα εργασίας της Ευρωπαϊκής Επιτροπής για το 2022, 9.6.2021 (EE C 341 της 24.8.2021, σ.
1).